
ΔΕΛΤΙΟ ΤΥΠΟΥ      
Αθήνα, 23 Οκτωβρίου 2017

E-shop και άνοιγμα των προϊόντων στην αγορά των ΗΠΑ 
[bookmark: _GoBack]από την AgrecoFarms.


Η Grecotel επιβραβεύει συνεργάτες και παραγωγούς στο Ρέθυμνο.
Χρυσό Βραβείο Καινοτομίας στην AgrecoFarms.



Στην εξαγωγή των προϊόντων στην αγορά των Ηνωμένων Πολιτειών προχωρά η AgrecoFarms του Ομίλου Grecotel. Ήδη προϊόντα της έχουν τοποθετηθεί στο κατάστημα Carissa's στην περιοχή East Hampton της Νέας Υόρκης, ενώ ακολουθούν και άλλες συνεργασίες. Ταυτόχρονα η σειρά προϊόντων της AgrecoFarms διατίθεται πλέον και online από το e-shop, Αgrecofarms.gr.

Η παραδοσιακή φάρμα AgrecoFarms στα πλαίσια της φιλοσοφίας του Ομίλου να παρουσιάζει και να προσφέρει την «καλύτερη Ελλάδα» στους ανά τον κόσμο πελάτες και  συνεργάτες της Grecotel, συνδέει εδώ και πολλά χρόνια τον πρωτογενή με τον τριτογενή τομέα της οικονομίας. Στην κατεύθυνση αυτή δημιούργησε μια πολύτιμη συλλογή, από γαστρονομικά προϊόντα που αναδεικνύουν τον πλούτο και την αφθονία της κρητικής γης, καθώς και σειρά από ελληνικά προϊόντα μπάνιου και σώματος, εμπνευσμένα από τη μυθική φύση της άγριας Κρήτης. 

Υπενθυμίζεται ότι η Grecotel και ο ιδρυτής της κ. Νίκος Δασκαλαντωνάκης, ήταν οι πρωτεργάτες στη σύνδεση του ξενοδοχείου με την τοπική αγροτική παραγωγή και τη συμβολαιακή γεωργία, ενώ τα ξενοδοχεία της στο Ρέθυμνο αποτέλεσαν ήδη από το 1990 υπόδειγμα εφαρμογής περιβαλλοντικής πολιτικής. 

Τα αναφερόμενα προϊόντα αποτελούν σήμερα Best-sellers στα καταστήματα Duty Free των ελληνικών αεροδρομίων, ενώ έχουν επιλεγεί αυστηρά από τοπικούς εξειδικευμένους παραγωγούς εμπλουτίζοντας την γκάμα ποιοτικών προϊόντων της φάρμας. 

Το δημιουργικό τμήμα της Grecotel έδωσε μεγάλη έμφαση στον σχεδιασμό των συσκευασιών, ούτως ώστε να αναδειχθεί ο χαρακτήρας των προϊόντων. Εικαστικά είναι εμπνευσμένα από ελληνικά μοτίβα αρχαιοελληνικών αγγείων, παραδοσιακά κεντήματα, με ζωηρά χρώματα που ταξιδεύουν στην παράδοση μέσα από μία μοντέρνα απόδοση, αναδεικνύοντας τη σύγχρονη οπτική της λαϊκής τέχνης.

Ενδεικτικό της δυναμικής πρωτοβουλίας της Grecotel είναι το γεγονός ότι η σειρά προϊόντων της AgrecoFarms απέσπασε το Χρυσό Βραβείο Καινοτομίας 2017, στα βραβεία Packaging Innovation Awards 2017. Πρόκειται για τα βραβεία καινοτομίας και design της συσκευασίας που διοργάνωσε πρόσφατα η Boussias Communications και ο Σύνδεσμος Βιομηχανιών Παραγωγής Υλικών & Συσκευασίας (ΣΥ.ΒΙ.Π.Υ.Σ.), όπου συμμετείχαν εταιρείες ευρέως επιχειρηματικού φάσματος, όπως επιχειρήσεις που παράγουν, εισάγουν ή διακινούν προϊόντα, βιομηχανίες παραγωγής υλικών και συσκευασίας, επιχειρήσεις εκτύπωσης, δημιουργικά γραφεία και designers κ.ά.




Η εκδήλωση στην AgrecoFarms


Στο πλαίσιο αυτό η Grecotel με γνώμονα την στήριξη της βιώσιμης ανάπτυξης της Κρήτης επιβράβευσε για την ποιότητα των προϊόντων τους, τοπικούς παραγωγούς και συνεργάτες της παραδοσιακής φάρμας AgrecoFarms στο Ρέθυμνο. 

Σε εορταστική εκδήλωση που πραγματοποιήθηκε στην AgrecoFarms το Σάββατο 21 Οκτωβρίου ο Όμιλος τίμησε τους κ. κ. Στέλιο Καλιούρη, παραγωγό βιολογικού λαδιού, Μανόλη Πατεράκη, τυροκόμο και δημιουργό του βιολογικού γιαουρτιού «Μπαχρής», Κώστα Γαλάνη, οινολόγο και σύμβουλο ανάπτυξης των αμπελώνων της Φάρμας και Αλέξη Ξάρη, επι κεφαλής παραγωγής και «ψυχή της Agreco».

Στην εκδήλωση παραβρέθηκαν εκτός των άλλων ο Σεβ. Μητροπολίτης Ρεθύμνης και Αυλοποτάμου, κ.κ. Ευγένιος, ο Βουλευτής Ρεθύμνου, κ. Γιάννης Κεφαλογιάννης, η Αντιπεριφερειάρχης, κα Μαίρη Λιονή, ο Δήμαρχος Ρεθύμνου, κ. Γιώργος Μαρινάκης, δημοτικοί σύμβουλοι, επι κεφαλής οργανισμών και στελέχη της Τουριστικής βιομηχανίας, διευθυντές ξενοδοχείων, δημοσιογράφοι, καθώς και εκπρόσωποι των εταιρειών Hellenic Duty Free Shops και Avis, που αποτελούν εμπορικούς και επικοινωνιακούς εταίρους της AgrecoFarms. 



AgrecoFarms
Άδελε, Ρέθυμνο 74133, Κρήτη
τηλ.: 28310 72129, 6947275748      info@agreco.gr
   agreco.gr        e-shop: agrecofarms.gr   #AgrecoFarms







ΓΡΑΦΕΙΟ ΤΥΠΟΥ
Για περισσότερες πληροφορίες, επικοινωνείτε στα γραφεία της Grecotel:
κ.κ.  Ε.Γιακουμάκη: 210 3743600, κα Ελένη Χουρίδου: 210 3743527
grecotel.com

